ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՆՈՅԵՄԲԵՐԻ 17-Ի N 1765-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Իրավական ակտի ընդունման անհրաժեշտությունը**

 «Հայաստանի Հանրապետության կառավարության 2022 թվականի նոյեմբերի 17-ի N1765-Ն որոշման մեջ փոփոխություն և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) մշակումը պայմանավորված է Եվրասիական տնտեսական հանձնաժողովի Խորհրդի 2023 թվականի հունվարի 25-ի N19 որոշմամբ Հայաստանի Հանրապետությանը հատկացված 10,0 հազ․ տոննա ծավալով խոշոր եղջերավոր անասունների մսի ներմուծման սակագնային արտոնության կիրարկումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Եվրասիական տնտեսական հանձնաժողովի Կոլեգիայի 2022 թվականի օգոստոսի 23-ի N119 որոշմամբ հաստատված է առանձին տեսակի գյուղատնտեսական ապրանքների նկատմամբ սակագնային քվոտայի կիրառում, որի շրջանականերում՝ 2023 թվականի համար Հայաստանի Հանրապետությանը հատկացվել է 11,3 հազ․ տոննա խոշոր եղջերավոր անասունների մսի հանդեպ սակագնային քվոտա։ Վերջինիս կիրառկումն ապահովելու նպատակով հաստատվել է արտաքին տնտեսական գործունեության մասնակիցների միջև Հայաստանի Հանրապետություն ներմուծման քվոտայի ծավալների բաշխման կարգը / 17․11․2022թ․ N1765 որոշում/:

Հաշվի առնելով, որ Եվրասիական տնտեսական հանձնաժողովի խորհրդի 2023 թվականի հունվարի 25-ի N19 որոշմամբ Հայաստանի Հանրապետությանը հատկացվել է 10,0 հազ․ տոննա ծավալով խոշոր եղջերավոր անասունների մսի ներմուծման սակագնային արտոնություն /ԵԱՏՄ ԱՏԳ ԱԱ 0202 10 000 1, 0202 20 100 1, 0202 20 300 1, 0202 20 500 1, 0202 20 900 1, 0202 30 100 4, 0202 30 500 4 և 0202 30 900 4 ծածկագրեր/, անհրաժեշտություն է առաջացել փոփոխություն և լրացումներ կատարել Հայաստանի Հանրապետության կառավարության 2022 թվականի նոյեմբերի 17-ի N1765-Ն որոշման մեջ։

**3․ Տվյալ բնագավառում իրականացվող քաղաքականությունը**

Սակագնային կարգավորման ոլորտի քաղաքականություն

**4․ Կարգավորման նպատակը և բնույթը**

Եվրասիական տնտեսական հանձնաժողովի Խորհրդի 2023 թվականի հունվարի 25-ի N19 որոշման պահանջների ապահովում, գործարար միջավայրի բարելավում:

**5․ Նախագծի մշակման գործընթացում ներգրավված ինստիտուտները**

Նախագիծը մշակվել է ՀՀ էկոնոմիկայի նախարարության կողմից:

6․ **Կապը ռազմավարական փաստաթղթերի հետ, Հայաստանի վերափոխման ռազմավարություն 2050, կառավարության 2021 – 2026թթ. ծրագիր, ոլորտային և/կամ այլ ռազմավարություններ**

Նախագիծը չի բխում ռազմավարական փաստաթղթերից, մասնավորապես՝ Հայաստանի վերափոխման մինչև 2050 թվականի ռազմավարությունից,  ՀՀ կառավարության 2021 թվականի օգոստոսի 18-ի №1363-Ա որոշմամբ հավանության արժանացած Կառավարության 2021-2026թթ. ծրագրից։

7․ **Լրացուցիչ ֆինանսական միջոցների անհրաժեշտության վերաբերյալ**

Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:

**8․ Պետական բյուջեի եկամուտներում և ծախսերում սպասվելիք փոփոխությունների վերաբերյալ**

 Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։